Komission asetus (EY) N:o 793/94, annettu 8 päivänä huhtikuuta 1994, raakatupakka-alan tuottajaryhmittymille myönnettävästä erityistuesta annetun asetuksen (ETY) N:o 84/93 muuttamisesta



Virallinen lehti nro L 092 , 09/04/1994 s. 0014 - 0014

Suomenk. erityispainos Alue 3 Nide 56 s. 0271

Ruotsink. erityispainos Alue 3 Nide 56 s. 0271



KOMISSION ASETUS (EY) N:o 793/94, annettu 8 päivänä huhtikuuta 1994, raakatupakka-alan tuottajaryhmittymille myönnettävästä erityistuesta annetun asetuksen (ETY) N:o 84/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 12 artiklan 3 kohdan, sekä katsoo, että komission asetuksen (ETY) N:o 84/93(2) 2 artiklan 1 kohdan g alakohdassa, sellaisena kuin se on viimeksi muutettuna asetuksella (EY) N:o 3477/93(3), säädetään, että tuottajien on voitava luopua jäsenyydestään vuoden jäsenyyden jälkeen; eräät kauan ennen uuden yhteisen markkinajärjestelyn voimaantuloa perustetut tupakka-alan tuottajaryhmittymät ovat tietyissä tapauksissa määränneet pidempiä ryhmittymän vähimmäisjäsenyysaikoja jäsenten pysyvyyden ja parhaiden mahdollisten toimintaedellytysten takaamiseksi; näiden ryhmittymien olisi annettava säilyttää nykyiset edellytyksensä entisellään, asetuksen (ETY) N:o 84/93 3 artiklan mukaisesti jäsenvaltioiden on toimitettava näitä ryhmittymiä koskevat hyväksymisluonnokset komissiolle; jäsenvaltioiden komission hyväksyttäväksi toimittamien hyväksymisluonnosten todentamisesta aiheutuu erittäin raskas hallinnollinen kuormitus; komission tähänastisten huomioiden mukaan yhteisön säännösten moitteettomaksi soveltamiseksi tarvit- tavat tiedot ovat jäsenvaltioiden saatavilla; tämän vuoksi komission ennakolta suorittama hyväksymisluonnosten todentaminen ei enää ole välttämätöntä ja voidaan korvata komission suorittaman yleisen valvonnan yhteydessä tehtävällä tarkastuksella, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 84/93 seuraavasti. 1) Korvataan 2 artiklan 1 kohdan g alakohdan toinen alakohta seuraavasti: "Jos kuitenkin ryhmittymä: - on perustettu ennen 1 päivää elokuuta 1992 tai on muodostunut ennen tätä päivää perustettujen ryhmittymien yhteen sulautumisesta, ensimmäisen alakohdan säännöksiä ei sovelleta, - saa neuvoston asetuksen (ETY) N:o 1360/78(*) III osastossa säädettyä tukea, mainitun asetuksen 6 artiklan 1 kohdan d alakohdassa tarkoitettuja säännöksiä on sovellettava; (*) EYVL N:o L 166, 23.6.1978, s. 1" 2) Korvataan 3 artiklan 2 kohta seuraavasti: "2 Kyseinen jäsenvaltio hyväksyy tai hylkää hyväksymishakemuksen kahden kuukauden määräajan kuluessa kyseisen hakemuksen jättöpäivästä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä huhtikuuta 1994. Komission puolesta René STEICHEN Komission jäsen (1) EYVL N:o L 215, 30.7.1992, s. 70 (2) EYVL N:o L 12, 20.1.1993, s. 5 (3) EYVL N:o L 317, 18.12.1993, s. 30